Source: http://zoldhirado.hu/a15.html
Timestamp: 2018-02-22 18:33:14
Document Index: 24264539

Matched Legal Cases: ['Kúria ', 'Kúria ', 'Kúria ', 'Kúria ', 'bíróság ', 'Kúria ', 'Kúria ']

Elfáradt, beteg emberek tízezrei tennék le a nehéz fizikai munkát az öregségi nyugdíjkorhatár előtt, de bármilyen veszélyes körülmények között dolgoznak is, erre jövőre már nem lesz lehetőség. A kormány ugyanis éppen eltörölni készül a korengedményes után a korkedvezményes lehetőséget is. Pedig szó szerint életveszélyes bizonyos munkakörökben 60 éven felülieket dolgoztatni – állítja a legnagyobb ipari szakszervezet, amelynek elnöke a tapasztalatai mellett a KSH és a nemzetközi adatokra is hivatkozik: tavaly több munkahelyi baleset volt, mint 2012-ben.
Csak az tudja, hogy mennyire embert próbáló erőfeszítés 60 éven felül „műszakolni”, naponta többször létrára mászni, órákig az állványzaton gebeszkedve falat vakolni, a gumigyári kazán mellett egész nap hajtani, vegyszeres levegőt szívni vagy, mondjuk, a tömegközlekedési járművek volánja mögött ülve koncentrálni a városi forgalomra, aki több évtizedet lehúzott már kemény fizikai munkásként, s tudja, esélye sincs idő előtt nyugdíjba menni.
Török József évtizedekig, amíg csak élt fényezőként dolgozott. Szórópisztollyal fújta a festéket egy levegőtlen műhelyben – vagy ha tehette, akkor annak az udvarán – napi 8 órában és utána „fusiban” is – mert valahogy meg kell élni – a különféle fémborításokra, gépekre, autóelemekre. Eleinte csak a ruhájának, hajának, kezének volt átható festékszaga. Később azonban már tömény hígító szag áradt a leheletéből is. Ettől kezdve igyekezett távol tartani magától a gyerekeit, 6 éves és 11 éves lányát. Nem ölelgette, nem puszilgatta őket többé, ahogy ő mondta azért, nehogy rájuk ragasszon valamiféle kórt. Lányai úgy nőttek fel, hogy nem emlékeznek rá, ültek-e legalább nagy ritkán az apjuk ölében, s hogy kaptak-e valaha is puszit tőle úgy, ahogy a hasonló korú barátnőik a saját apjuktól.
Török Józsefnek egyszer vészesen megemelkedett a fehér vérsejtje, kórházba került, a család komolyan aggódott az egészségéért, az életéért. Rendbe jött. Legalábbis ekkor. Később a gyomrára panaszkodott, ez az állapot hosszú évekig tartott. Egyre nagyobb fájdalmai voltak, a családi hangulatra rányomta a bélyegét az apa állapota miatti örökös aggódás. Végül kiderült, előrehaladott gyomorfekélye van. Igaz, ezt lényegében az utolsó 24 órában diagnosztizálták, azon az estén, amikor már nem volt mit tenni, csak tehetetlenül várni, hogy őrült szenvedései árán átfúródjon valahol a gyomra, hogy aztán be lehessen stoppolni. - Egyetlen garast nem adtam volna az életéért – mondta az orvos, aki végül egy kockázatos műtéttel megmentette az életét. A fekély kialakulásának okait firtató kérdésekre kurtán csak ennyit válaszolt némi vállvonogatás után: munkaköri ártalom.
Több hétig szanatóriumban gyógyult, kiszellőzött a bőréből és a leheletéből is a festékszag. Aztán visszament dolgozni. Gyógyult – írták a táppénzes lapjára a 60 körüli embernek. Örült neki, hiszen táppénzből nem lehet megélni, a nyugdíj pedig még messze. Újra bejárt a műhelybe. Eleinte csak a ruhájának, hajának, kezének volt festékszaga. Később azonban, már tömény hígító szag áradt a leheletéből is.
"Megdöbbenéssel fogadtuk a hírt, hogy a munkánk miatt fizikai bántalmazás érhet bennünket, de természetesen az M1 valamennyi munkatársa a történtek ellenére is tovább végzi feladatát" – hangsúlyozták az M1 aktuális csatornán.
A MEÚSZ az MTI-hez eljuttatott közleményében kiemelte: a szólásszabadság lehetőséget ad arra, hogy akár az újságíró munkáját is kritika érje, de semmi sem magyarázza az erőszakot.
Nincs rendőrségi ügy
Zsebmagyarország visszavág
Balog miniszter bizonyára szórakozottságból mondta el Tapolcán a helyi szívmagyaroknak, hogy pártja mit gondol a helyi zsebmagyarokról, de három nap múlva kiderült, hogy róluk mostantól nyugodtan lemondhatnak a Jobbik javára.
Amikor Balog Zoltán emberminiszter elszólta magát a tapolcai művelődési központban, szívmagyarokra és zsebmagyarokra osztva honfitársait, a kommentátorok csak azon szörnyülködtek, hogy mondhat valaki ennyire sértő dolgot. Pedig ez egy G. Fodor Gábor-szintű önleleplezés volt, azzal a súlyosbító körülménnyel, hogy míg G. Fodor csak magyarázza a politikát, Balog miniszter csinálja.
Balog miniszter ugyanis nem honfitársai egy részéről közölte a véleményét, hanem tömören összefoglalta a Fidesz (legalább) 2006 óta követett stratégiáját. A vélemény különben sem a saját véleménye, hanem a kormányáé. „Nesztek, bunkók, ti megkaptátok, amit akartok, mi megkaptuk, amit akartunk, olcsók voltatok.”
A felháborodók talán nem figyeltek fel rá, hogy Balog tiszteletes úr – jó, tudom, nem párttag – a Fidesz saját szavazóiról beszél ilyen kedvesen. Ezek a szavazók két kategóriába sorolhatók. A szívmagyarok a polgári-keresztény értékrend szerint élnek, és ezért élnek annyira jól, hogy nem okoz nekik gondot a vizitdíj vagy a gázszámla.
Ezzel szemben vannak a felvilágosulatlan tömegek, amelyek már nem elég érettek a mar... a nerxizmus nagy igazságainak felismerésére, és ezért olyan csórók, hogy fáj nekik még a 300 forint vizitdíj is, meg az európai viszonylatban nagyon olcsó, de a magyar átlagbérhez képest kiugróan drága gáz. (És annyira bunkók, hogy nem fogják fel, hogy a bérük pocsék még kelet-európai viszonylatban is, de hát ezt nem kell megmondani nekik.) Őket a Fidesznek a 2008-as szociális népszavazással kellett maga – illetve a szívmagyarok – mellé állítania s a rezsicsökkentéssel megtartania.
Most ne bonyolódjunk bele, hogyan függhet össze a polgári-keresztény értékrend a jóléttel. Balog lelkész talán Max Weberre gondolt, úgymint A protestáns erkölcs és a kapitalizmus szelleme. A polgár legyen puritán, mint Rogán Antal, önmarcangolóan tisztességes, mint Vida Ildikó, és szorgalmas, mint Habony Árpád. Kemény munkával megkeresett saját pénzét ne tapsolja el hívságokra, hanem halmozza fel akár önmegtagadás árán is, mint a Küküm a Quaestorban.
Érdekes azonban végiggondolni, hogy akkor micsoda is volt a Fidesz politizálása az utóbbi kilenc évben. Amikor például Orbán Viktor 2006. október 23-án meghirdette a szociális népszavazást azzal, hogy visszavezetheti Magyarországot a demokrácia útjára, akkor a „reménytelenségbe lökött” családokon az éretlen zsebmagyar prolikat értette, csak erről nem szólt külön, pont miután „hazugságokat, csalást és szemfényvesztést” emlegetett.
Amikor a tönkrenyert szociális népszavazás után „alkotmányos népítéletet” emlegetett, és kijelentette, Magyarország megérdemli, hogy „méltó kormánya” legyen, akkor valójában arra gondolt, hogy sikeresen felhasználta – a saját pénzükön, több milliárd forintért megrendezett procedúra útján – a csóró zsebmagyarok csóróságát a saját szavazótábora gyarapítására. Meg is érdemlik. Őt.
A fülkeforradalom annyi volt, hogy a zsebmagyarok elhitték, mostantól jobban fognak élni. Miután ez nem így alakult, a zsebmagyarok rezsiharc címén, jó időzítéssel kaptak a zsebükbe egy marék üveggyöngyöt, úgyhogy még egyszer tönkrenyerették a Fidesszel a választást.
A zsebmagyaroknak nyolcszáz decibellel a fejükbe verték, hogy az egészségügy a megszokott módszerrel változatlan méretekben finanszírozható, a ballib kizárólag a jómagyaremberek sanyargatása, sőt megölése céljából zár be kórházakat. A tapolcai zsebmagyarok aztán ennek a tudásnak a birtokában fogadták, hogy a fideszes kormányzat, nyilván szórakozottságból, leépítette a helyi kórházat, és hogy egy csomó bajjal Ajkáig kellett buszozni. Zsebmagyari kondicionáltságukban megállapították, hogy a Fidesz se jobb, mint a Fidesz szerint a ballib, és szavaztak arra, aki sem a Fidesz, sem a ballib.
Lehet, hogy Balog miniszter is csak szórakozottságból mondta el a helyi szívmagyaroknak, hogy pártja mit gondol a helyi zsebmagyarokról, de három nap múlva kiderült, hogy a módszer tartalékai kifújtak, és nem biztos, hogy ezt is felfogta-e.
Nem elég a zsebmagyaroknak megígérni, hogy a méltó kormánytól visszakapják, amit a méltó kormány elvett tőlük. A feltételes reflex egy negatív visszaigazolás után még egyszer már nem kiépíthető. Fidesz tehát a saját maga által behülyített zsebmagyarok nagy részéről mostantól nyugodtan lemondhat a Jobbik javára.
Maradnának tehát neki a szívmagyarok, akik a polgári-keresztény értékrendhez tartják magukat. (Ahhoz, amiről a szívmagyar G. Fodor megmondta, hogy már az első Orbán-kormány idején kamu volt.) A behülyített szívmagyarok polgári hülyíthetősége elméletileg kifogyhatatlan, csak ezzel is van egy bökkenő.
Mert mi is az a polgári-keresztény értékrend a fideszes értelemben? Az, hogy valaki nem Esterházy Pétert olvas, hanem Wass Albertet; haragszik a bankokra, és turulban születik; utálja André Goodfriendet, és szereti Ilham Aliyevett; maximálisan kihasználja, hogy személyi igazolvánnyal utazhat Brüsszelbe, de Asztanában érzi otthon magát, magyargyűlölőnek tartja az RTL Klubot, és röhögés nélkül bírja nézni Szaniszló Ferencet, vagy úgy csinál, mintha nem tudná, kicsoda. De hát ennyitől még ugyanúgy szavazhatna a Jobbikra, mint a Fideszre, és ha nem függ tőle egzisztenciálisan, könnyedén meg is teszi.
Na, meddig szív a magyar?
Arról kérdezte a miniszterelnököt az Index, hogy szerinte van-e a kormánynak, vagy neki személyesen felelőssége abban, hogy a Jobbik lassan a legnépszerűbb párt lesz az országban. Orbán szerint nem a politikusok vagy a kormány tevékenységében kell keresni a megoldást, hanem a népben. És azt is, mit lehet most tenni.
A Fidesznek nagyon nem tetszett, hogy egy hónapja részletek szivárogtak ki a zárt frakcióülésükről. Ezt ma úgy próbálták elkerülni, hogy a párt két-három sajtósa folyamatosan követte a VS.hu újságíróját, Joó Hajnalkát a Parlament épületében.
Joó először azt hitte véletlen, hogy egyszerre szállt be a liftbe a Fidesz kollégáival vagy az, hogy pont egy időben fejezték be az ebédet. Biztos akkor lett abban, hogy követik, mikor kiment a mosdóba, hogy nyugodtan telefonálhasson, ugyanis itt is rögtön felbukkant az egyik Fidesz-munkatárs és sminkigazítást színlelt. Ekkor az újságíró úgy döntött, bizonyosságot szerez gyanújáról:
Amikor az újságíró megunta a kergetőzést, rákérdezett arra, miért követik. A frakció sajtósa először tagadott mindent, de később elismerte, hogy megbízták a feladattal, és javasolta, ha ez gond, akkor Joó tegyen panaszt a sajtóosztályon. A másik megfigyelő, a párt sajtófőnöke is először hárított:
Elég nagy a Parlament, oda megyünk, ahová akarunk
- mondta, majd később bevallotta, arra kíváncsiak, most is tudni fog-e a VS arról, ami a Fidesz zárt frakcióülésén elhangzik.
Ugyanis Rogán Antal a múltkori eset után nehezményezte, hogy kiderültek a részletek és felszólította a szivárogtatót, adja fel magát, mert úgyis kideríti ki volt az. Rogán a történtek miatt most hétfőn is arra kérte a párttársait, ne mondjanak semmit a zárt ülésről a sajtónak. A Fidesz állítólag annyira érzékeny erre, hogy azt is figyelembe vették a 2014-es tavaszi választásokon induló jelöltjeik állításakor, hogy ki mennyire pletykás.
Eldőlt, magyar katonák is fognak harcolni az Iszlám Állam ellen
A képviselők 137 igen szavazattal, 57 nem ellenében mellett hagyták jóvá Hende Csaba honvédelmi miniszter kétharmados többséget igénylő előterjesztését.
A hatvani gyár mára a Bosch csoport legnagyobb autóelektronikai gyárává nőtte ki magát, emellett a régió legnagyobb és legjelentősebb munkaadója – hangsúlyozta a külgazdasági és külügyminiszter a Robert Bosch Elektronika Kft. hatvani telephelyén 170 millió forintos beruházással felépült szakmai továbbképzést segítő tréning-központjának avatóján kedden.
Szijjártó Péter hangsúlyozta: az autóipar ütemes növekedése elengedhetetlen a magyar kormány által kitűzött külgazdasági célok eléréséhez. A világban zajló elemi változások új stratégiák kidolgozására késztették a világgazdaság minden szereplőjét. A Bosch és Magyarország is megértette a változások lényegét, az új stratégiák pedig győztes stratégiáknak bizonyultak – mondta.
A miniszter felidézte: 2010-ben Magyarország célja az volt, hogy Európa termelési központjává váljon. Ebben – nagyban köszönhetően a Bosch-nak – számos sikert ért el az ország. "Ezt a célt 2014-ben azzal egészítettük ki, hogy minél több kutatás-fejlesztési és innovációs kapacitást is Magyarországra szeretnénk vonzani" – mutatott rá Szijjártó Péter.
Ezzel a magyar modellel szavai szerint azt a régi közgazdasági dogmát is sikerült meghaladni, amely szerint nem lehet egyszerre gazdasági növekedést produkálni és fegyelmezett költségvetési gazdálkodást folytatni. "Bebizonyítottuk, hogy lehetséges egyszerre gazdasági növekedést produkálni, új munkahelyeket teremteni, miközben a költségvetés hiányát fenntartható módon három százalék alatt tartjuk és folyamatosan csökkentjük az államadósságot" – közölte. Megjegyezte azt is: mindezt már a pénügyi piacok is egyre inkább elismerik.
A "magyar modell" működőképessége azon is lemérhető, hogy Magyarországon 22 éve nem dolgoztak és nem fizettek adót annyian, mint most, 4,1 millióan – fejtette ki, megjegyezve, a cél ugyanakkor az, hogy ez a szám elérje az ötmilliót.
Szijjártó Péter kitért rá: az autóipar a magyar nemzetgazdaság húzóágazata, termelési értéke a teljes feldolgozóipar kibocsátásnak több mint 30 százaléka. A nyitott magyar gazdaság sikere az exportteljesítmény folyamatos növelésén múlik, és azon, hogy sikerül-e újabb és újabb beruházásokat vonzani az országba. A külpolitikának ezért az a feladata, hogy "aládúcolja" a magyar nemzetgazdaság tartós növekedési pályáját – hangsúlyozta.
Szijjártó és Semjén a kereszténységről áradoztak
Magyarországnak felelőssége van abban, hogy az országok közösen adjanak válaszokat a világot érő kihívásokra, a kormány ezért keresztény külpolitikát folytat, amelynek kiindulópontja a keresztény Európa és a keresztény Magyarország – mondta Szijjártó Péter külgazdasági és külügyminiszter a Magyarország és a Szentszék diplomáciai kapcsolatainak történetéről rendezett nemzetközi konferencián kedden, Budapesten.
A keresztény alapokon álló külpolitika jegyében Magyarország sosem mond le egyetlen állampolgáráról sem, bárhol kerülnek veszélybe, igyekeznek segíteni – közölte.
Magyarország számára a kereszténység nemzetmegtartó tényező is – ezt már Semjén Zsolt miniszterelnök-helyettes mondta.
A kormányfő helyettese előadásában áttekintette a diplomáciai kapcsolatok elmúlt huszonöt évének és a kétoldalú megállapodások megkötésének gyakorlatát és azt mondta: a szentszéki-magyar vegyes bizottság az elmúlt években olyan eredményeket ért el, ami lehetővé teszi, hogy a katolikus egyház a hitéleti tevékenység mellett az oktatás, az egészségügy, a szükséget szenvedőkről való gondoskodás terén, illetve a közjó előmozdításában is mind nagyobb szerepet vállalhasson. Ez pedig az egész magyar társadalom javát szolgálja – mutatott rá Semjén Zsolt.
Balog Zoltán, az emberi erőforrások minisztere arról beszélt, hogy a folytonosságban hihetetlen erő lakozik, és az elmúlt ezer évet, amióta a történelmi Magyarország és a Szentszék kapcsolatban áll egymással, a történelmi hitelesség és az átláthatóság jellemezte.
Rogán szerint Fazekasnak tárgyalnia kell az ellenzékkel a földbérbeadások miatt
Rogán Antal, a Fidesz frakcióvezetője arra kéri Fazekas Sándor földművelésügyi minisztert, tárgyaljon az ellenzékkel az állami földek bérbeadási gyakorlatával kapcsolatosan.
A fideszes politikus ezt azután közölte sajtótájékoztatón, hogy a parlament kedden elhalasztotta az állami földvagyon kezelésével összefüggő törvények módosításáról szóló kormányzati előterjesztés zárószavazását, miután az indítvány kétharmados többséget igénylő passzusai nem kapták meg a szükséges szavazatszámot.
Fazekas Sándor földművelésügyi miniszter törvényjavaslata alapján a Nemzeti Földalapkezelő Szervezethez (NFA) kerülne az összes állami föld, függetlenül attól, hogy védett természeti területnek minősül-e.
Rogán Antal tájékoztatóján közölte: a Fidesz legutóbbi frakcióülésén – Bencsik János kivételével – mindenki támogatta a szóban forgó törvényjavaslatot, mert szerintük az állam kezében lévő földek bérbeadását ugyanazon szabályok alapján, egységesen és átlátható módon egy szervezetnek kell végeznie.
A jelenlegi gyakorlatot – mondta – átláthatatlannak tartják, vagyis hogy az állami földek egy részét az NFA kezeli, a többit pedig gazdasági társaságok, beleértve a nemzeti parkokat is.
Ezért javasoltak egy egységes bérbeadási gyakorlatot, amely alapján továbbra is a nemzeti parkok birtokolták volna a földet, de annak bérbeadásáról – a nemzeti park által kijelölt szempontok alapján – a földalap döntött volna – magyarázta a frakcióvezető.
Szerinte azonban politikai hisztéria alakult ki az ügyben, ami oda vezetett, hogy az ellenzék nem támogatta az előterjesztést, így most marad az "átláthatatlan gyakorlat".
Ennek "feloldásáról" érdemes tárgyalásokat folytatni az ellenzéki frakciókkal, erre kéri is a földművelésügyi minisztert – mondta Rogán Antal.
Hozzátette, két hét áll rendelkezésre, hogy a törvényalkotási bizottság és a szaktárca áttekintse, hogyan hozzák összhangba a törvényjavaslat rendelkezéseit.
Bencsik János azonban – aki egyébként más kétharmados voksolásnál is nemmel szavazott – pénzbüntetésre számíthat a frakciótól, csakúgy, mint Vécsey László, aki nem ért be a szavazásokra – közölte Rogán Antal.
A rendőrök és a katonák béremeléséről szóló, szintén kedden elfogadott törvényjavaslatokról szólva a politikus elmondta, az idei év második felétől 30 százalékkal nő a rendőrök és a katonák bére, utána pedig 2019-ig minden évben 5-5 százalékkal emelkedik a fizetésük. A frakcióvezető megköszönte az ellenzéknek az indítványok támogatását, az előterjesztéseknek ugyanis voltak kétharmados passzusaik.
Kitért arra a jóváhagyott határozatra is, amely alapján Magyarország katonai kontingenst küld az Iszlám Állam ellen. A politikus Magyarország kötelességének nevezte kiállni a legalapvetőbb emberi értékek mellett és védelmezni az Erbíl térségében dolgozó magyarokat.
Összességében szerinte célravezető volt, hogy a kormányoldal a nemzeti kérdésekben egyetértésre törekedett, egyeztetéseket folytatott, és ezt a gyakorlatot a jövőben is folytatni akarja. Akkor terjesztenek a Ház elé kétharmados törvényjavaslatokat – mondta –, ha úgy ítélik meg, azok elég fontos nemzeti kérdések ahhoz, hogy megpróbáljanak egyetértést kialakítani róluk.
Rogán Antalt arról is megkérdezték, hogy Juhász Péter ellenzéki politikus közlése szerint a belvárosi ingatlanértékesítések miatt tett feljelentése alapján az ügyészség különösen jelentős vagyoni hátrányt okozó hűtlen kezelés bűntettének gyanújával nyomozást rendelt el.
A frakcióvezető, korábbi V. kerületi polgármester úgy reagált: természetesnek tartja, hogy ha az ügyészség úgy gondolja, ki akarja vizsgálni egy ellenzéki politikus állításait, akkor azt megteszi. Ugyanakkor minden olyan ügyben, amikor az ügyészség lezárja ezeket az eljárásokat, és úgy ítéli meg, hogy az ellenzéki képviselő vádjai nem felelnek meg a valóságnak, a rágalmazási eljárásokat is végig kell vinni – jegyezte meg.
Videó: Ez a tapolcai Fidesz-kampányfilm a Kúriának is sok volt
A tapolcai időközi választásra készült IKSZ-es szórólappal nem volt problémája a Kúriának, a Fidesz Pad Ferenc-ellenes, fejfás videóját azonban valótlan tényállítás miatt jogsértőnek találta a bíróság.
A Kúria hétfőn helybenhagyta az NVB határozatát, amely szerint nem volt jogsértő az IKSZ - Pad Ferenc MSZP-DK-s jelölttel foglalkozó - szórólapja. Korábban a tapolcai országgyűlési egyéni választókerületi választási bizottsághoz azért fordult egy magánszemély kifogással, mert a szórólapon azt írták: "Pad Ferenc az iszapkatasztrófa idején a vezetőség tagja volt a Mal Zrt.-nél. Semmit sem tett a tragédia elkerüléséért". A kifogást elbíráló tapolcai választási bizottság a kifogást elutasította, ezzel az NVB is egyetértett, és a Kúria is helybenhagyta az NVB határozatát.
A Kúria szerint a szórólap esetében jelentősége van annak, hogy a szövege azzal az értékítéletet tartalmazó mondattal kezdődik, hogy "A baloldal jelöltje egy képmutató szakszervezeti aktivista". Minden további közlés ennek az alátámasztását szolgálja, így az olvasó számára a kiadvány azzal az üzenettel bír, hogy a szórólap közzétevőjének mi a véleménye a jelöltről.
Valótlan tényállítások miatt meszelték el a Pad Ferenc-es halálvideót
Eredetileg egy magánszemély fordult a tapolcai választási bizottsághoz, amiért a tapolcai Fidesz-szervezetnek az egyik közösségi oldalra feltöltött videójában az hangzott el, "A cég (Mal Zrt.) vezetői között ott ült Pad Ferenc. Pad Ferenc dolga az lett volna, hogy megakadályozza a (iszap-)katasztrófát, de ő semmit sem tett". A kifogást tevő véleménye szerint ezek valótlan tényállítások, alkalmasak arra, hogy a választókat negatívan befolyásolják, egyúttal sértik Pad Ferenc jó hírnévhez való jogát, becsületét. Pad Ferenc ugyanis a Mal Zrt. felügyelőbizottságának volt a tagja, és a testület csak ellenőrző tevékenységet végez.
A Kúria azonban megállapította a jogsértést. A végzésben hivatkozott az Alkotmánybíróság 1994-es határozatára, amely szerint nem áll a véleménynyilvánítás védelme alatt a közszereplő becsületének csorbítására alkalmas hamis tényállítás, híresztelés, ha a tényt állító, híresztelő tudta, hogy a közlése lényegét tekintve valótlan. A Kúria álláspontja szerint a videó tartalmaz hamis tényállításokat, például amikor a jelöltnek tulajdonít olyan döntési kompetenciát, amellyel ő ténylegesen nem rendelkezett.
A Kúria szerint a videó közvetetten megfogalmaz értékítéletet, illetve véleményt is, amikor közönyösnek állítja be a Mal Zrt. ügyeiben a jelöltet, és az országgyűlési képviselői posztra való alkalmatlanságát sugallja. Ezek olyan vélemények, amelyek a véleményszabadság körébe esnek, és alkotmányos védelmet élveznek.
"A véleménynyilvánítás szabadsága azonban nem adhat teret valótlan tényállításokon alapulva más személy súlyos bűncselekménnyel való megvádolásához" - állapította meg a bíróság, amely ez alapján arra jutott, hogy megsértette a jóhiszemű és rendeltetésszerű joggyakorlás választási alapelvét a Fidesz tapolcai szervezete.
Újabb kamu siker! Már Európa egyik leggyorsabban fejlődő ipari országa vagyunk
Tovább folytatódik a magyar ipar termelésének bővülése, Magyarország Európa egyik leggyorsabban fejlődő ipari országává vált az elmúlt időszakban – értékelte a Nemzetgazdasági Minisztérium (NGM) gazdaságszabályozásért felelős államtitkára, a Központi Statisztikai Hivatal (KSH) legfrissebb adatait az M1 aktuális csatornán kedden.
Glattfelder Béla hozzátette: az ipari termelés növekedése részben megfelelt a várakozásoknak, részben pedig túl is szárnyalja azokat. A kormány egyik célkitűzése, hogy az ipar arányát a GDP-n belül 2020-ra a jelenlegi 22 százalékról 30 százalékra emelje – emelte ki.
1,7 milliárdos bírságot vállal át a kormány drága játszóterek miatt
Az Európai Bizottság szerint túl drágán épültek meg az EU-s pénzből finanszírozott játszóterek, ezért az érintett önkormányzatoktól a teljes pályázaton nyert összeget visszakérték volna.
A Sonline.hu azt írja, Lázár János bejelentette, hogy a kormány állja a 140 önkormányzatra kirótt, összesen 1,7 milliárd forintos bírságot.
Költségvetési csalás bűntettének gyanúja miatt a Nemzeti Adó- és Vámhivatal Bűnügyi Főigazgatósága kezdett még néhány hónapja, mivel a gyanú szerint a reális árnál drágábban készültek el a játszóterek.
Az érintett somogyi önkormányzati vezetők (Inkétől Varászlóig, Táskától Szőkedencsig) egyöntetűen azon a véleményen voltak: nem hibáztak, a beruházások megalósultak, ők csak külső szemlélői voltak a pályázati eljárásnak – olvasható a lap cikkében.
"Vissza kell kapaszkodnia Zalaegerszegnek abba a magasságba, ahol már járt", s ehhez az egyik legfontosabb kitétel, hogy munkahelyek jöjjenek létre, teljes legyen a foglalkoztatás, "s ezt a nagy nemzetgazdasági összefüggések nem is teszik lehetetlenné". Egyszerre nő a magyar gazdaság és áll biztos pénzügyi alapokon, s ez minden magyar város, és minden magyar család számára is lehetőségeket rejt – hangsúlyozta a miniszterelnök.
A megyei jogú városok fejlesztési programjaira utalva azt mondta: nem arról van szó, hogy "Varga Mihály nemzetgazdasági miniszter dolgozószobájában számolatlanul állnának a pénzeszsákok, és aki arra jár, a vállára vesz egyet és elviszi". Minden forintot meg kell becsülni, és minden forintot jó helyre kell tenni – jelentette ki.
A miniszterelnök arról is beszélt, hogy a kormány egymilliárd forintot ad a városnak az inkubátorház bővítésére és fejlesztésére, s ha van olyan befektető, amelyik ezt igényli, akkor iparvágány épül az északi ipari parkba. A vasútállomás és az autóbusz-pályaudvar számára új intermodális, azaz "értelmes közlekedési" központot kell létrehozni, de azt még egy munkacsoport vizsgálja, hogy mit és milyen ütemben lehet megvalósítani. "A szándék megvan, a számokat azonban tisztázni kell" – mondta.
"A nyugdíjasokat verő senkiházi minősíti a csepeli embereket. Szerény javaslatom, hogy ha egyben akar maradni, a jövőben kerülje Csepelt." - írták a csepeliekkel gorombáskodó Habony Árpádnak, Orbán Viktor garázda, rongyrázó tanácsadójának a csepeliek. Miért? Íme:
Nem éppen hízelgő hozzászólást könyvelhetett el facebook oldalán Habony Árpád kormánypárti vállalkozó.
Az indulatos szavakra, az válaszolta, hogy mindent elárul valakiről az, hogy csepeli, továbbá ajánlotta, hogy legközelebb a kocsmába menjen szavazni, mert az mszp-s szavazatok úgyis oda kerülnek. Igazából nem értjük a válaszát, de alább megerősítette a kormánypárti vállalkozó szerint az őt becsmérlő inkább a postába/?/ járjon, mert akkor leszokik az alkoholról és nem az állam pénzén kell kezeltetnünk- így többes számban-, az alkoholizmusát a vélemény alkotónak.
Ebből számunkra az derült ki, hogy Habony csak körülbelül tudja szavakba foglalni gondolatait viszont komplett alkoholista csürhének gondolja a csepelieket..
Így gondolkodik egy városrészről, ahol elzavarták a fideszes polgármestert Orbán V. állítólagos tanácsadója.
A szóváltás itt olvasható
A miniszterelnök – aki pénteken tárgyalt Heves megye székhelyén Habis László (Fidesz-KDNP) polgármesterrel és Nyitrai Zsolt (Fidesz) országgyűlési képviselővel – kifejtette: korábban Budapesten döntötték el szakértők, hogy kinek, mire van szüksége, "ezen változtatni kell". A kormányban van "egy kis vidékies beütés", fontosnak tartják, hogy ott dőljenek el a dolgok, ahol az emberek élnek – hangsúlyozta.
A miniszterelnök elmondta, a fejlesztések célja az, hogy 2018-ra Magyarországon elérjék a teljes foglalkoztatottságot, "minden életerős, dolgozni tudó ember" ne segélyből, hanem munkából tudja fenntartani magát és családját. Ehhez munkahelyekre van szükség, ezért azt kéri a polgármesterektől, hogy vegyék előre azokat a fejlesztési terveket, amelyek munkahelyeket hoznak létre – tette hozzá.
A kormányfő szerint kétfajta város van ma Magyarországon: az egyiket el lehet érni autópályán vagy autóúton, és az ott lakók úgy érzik, részei az ország vérkeringésének. A másik típusú város lakói azonban úgy gondolják, perifériára szorultak, mellékvonalon, az árnyékban, a fő irányoktól elvágott zugban élik életüket, és nem tudnak kitörni az elszigeteltségből – tette hozzá. Eger is ez utóbbi csoporthoz tartozik, mert bár nem teljesen elszigetelt – hiszen kiemelt turisztikai célpont –, de sok igazság van abban, hogy az ipar nem tud települni. A kormány ezért támogatja a polgármester által ismertetett fejlesztési tervet, hogy 2018-ig megépüljön az Egert az M3-assal összekötő gyorsforgalmi út, amely harmincmilliárd forintos beruházás. Egy ilyen tervnek rengeteg bürokratikus akadálya van, ezért a kabinet nemrég elfogadott egy "gyorsító csomagot", amelynek köszönhetően 2018-ra megépül a négysávos út – jelentette ki.
A kabinet hangsúlyt helyez a sporttámogatásokra, a fiatalok egészségének megőrzésére – jelentette ki, hozzátéve, hogy Egerben – ahol sikeres a vízilabdacsapat és az úszószakosztályok is fejlődnek – épüljön egy nemzetközi úszó- és vízilabdaközpont mintegy hatmilliárd forintból. Egy olyan városban, ahol rengeteg gyermek sportol, nincs értelme csupán egy-két medencét építeni, "álmodjunk nagyobbat, csináljuk meg rendesen" – hangsúlyozta Orbán Viktor.
Tarlós: jelentős tartaléka van Budapestnek
Jelentős, megközelítőleg ötven milliárd forintos pénzügyi tartalékkal rendelkezik jelenleg Budapest - erről Tarlós István főpolgármester beszélt kedd este az Inforádió Aréna című műsorában beszélt.
Tarlós István úgy fogalmazott: "a város pénzügyileg jelenleg jól áll". A főpolgármester kifejtette, hogy a mindent összevetve megközelítőleg ötven milliárdos tartalékban benne van a 2-es metró korábban beszerzett új szerelvényeire szánt tíz-húsz milliárd forintos forrás, amelyet a kormány segítségével áthelyeztek "a banki kategóriából az uniós kategóriába". Szavai szerint ezt nem működésre, hanem fejlesztésekre kívánják fordítani.
Tarlós István elmondta, a BKV 2010 előtt felvett, még megmaradt 52,3 milliárdos adósságát a kormány átvállalta, és erről a kormányhatározat is megszületett. Ez önmagában többletforráshoz jutatta a fővárost - tette hozzá.
Tarlós István elmondta azt is, Orbán Viktor miniszterelnök határozott ígéretet tett arra, hogy a közeljövőben a BKV hosszú távú, stabil működési finanszírozása is megoldást nyer. Ha ez valóban megtörténik, akkor egy 26 éves probléma oldódik meg - jegyezte meg.
A BKV hosszú távú finanszírozásról elmondta: ez számára azt jelenti, hogy stabilan előrelátható az a forrás, amiből a fővárosi közösségi közlekedés szervezése és lebonyolítása biztosítható. Ez nem kettő-öt év, ennek sokkal tartósabban kell megvalósulnia - mondta Tarlós István, aki szerint ez "kettőt jelenthet": vagy az állam beszállna a finanszírozásba vagy átenged egy bevételi forrást a főváros számára.
Tarlós István megjegyezte az is, hogy soha senki annyi pénzt nem adott a fővárosi közösségi közlekedésre, mint amennyit Orbán Viktor biztosított az utóbbi négy évben.